C 252/32
HR
Službeni list Europske unije
17.7.2023.
Kao drugo, Francuska nije poduzela mjere potrebne da bi osigurala da se u 13 aglomeracija koje komunalne otpadne vode ispuštaju u osjetljiva područja, navedene komunalne vode prije ispuštanja podvrgnu strožem pročišćavanju od sekundarnog pročišćavanja ili ekvivalentnog pročišćavanja, u skladu s člankom 5.
Direktive 91/271, sukladno mjerilima propisanima u njezinu Prilogu I. dijelu B. Kao treće, Francuska nije poduzela mjere potrebne da bi osigurala da se stanice za pročišćavanje komunalnih otpadnih voda u 87 aglomeracija konstruiraju, izgrade, vode i održavaju kako bi se osigurala dovoljna provedba u svim normalnim lokalnim klimatskim uvjetima i da se pri njihovu konstruiranju uzmu u obzir sezonske varijacije opterećenja u skladu s člankom 10.
Direktive 91/271.
Kao četvrto, Francuska nije poduzela mjere potrebne da bi osigurala da nadležne institucije ili odgovarajuća tijela prate ispuštanja iz stanica za pročišćavanje komunalnih otpadnih voda u 87 aglomeracija radi provjere pridržavanja zahtjeva iz Priloga I. dijela B u skladu s kontrolnim postupcima utvrđenima u Prilogu I. dijelu D, kao što je to propisano člankom 15. stavkom 1. prvom alinejom Direktive 91/271.
(1)
Direktiva Vijeća od 21. svibnja 1991.
o pročišćavanju komunalnih otpadnih voda (SL 1991., L 135, str. 40.)
(SL, posebno izdanje na hrvatskom jeziku, poglavlje 15., svezak 1., str. 5. i ispravak SL 2020., L 84, str. 32.)
Zahtjev za prethodnu odluku koji je 26. travnja 2023.
uputio Consiglio di Stato (Italija) – Autorità per le Garanzie nelle Comunicazioni i dr./Telecom Italia SpA i dr.
(Predmet C-273/23, Autorità per le Garanzie nelle Comunicazioni i dr.)
(2023/C 252/35) Jezik postupka: talijanski Sud koji je uputio zahtjev Consiglio di Stato
Stranke glavnog postupka Tužitelji: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Tuženici: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA
Prethodno pitanje Treba li Direktivu […] 97/33/EZ (1), konkretno njezin članak 5., i Direktivu […] 2002/22/EZ (2), konkretno njezin članak 13., u tekstu koji se primjenjuje ratione temporis, kao i načela transparentnosti, minimalnog narušavanja tržišta, nediskriminacije i proporcionalnosti, tumačiti na način: (a) da se nacionalnim propisom može ex lege naložiti da se obveze sudjelovanja u financiranju nepravičnih opterećenja nastalih zbog pružanja same univerzalne usluge prošire na operatore pokretne telefonije, pri čemu se to proširenje ne uvjetuje time da nacionalno regulatorno tijelo mora provjeriti postoji li između operatora koji snose opterećenje i operatora zaduženog za pružanje navedene usluge na istom mjerodavnom tržištu odnos konkurentnosti ili zamjenjivosti u smislu prava tržišnog natjecanja; (b) da državno regulatorno tijelo može za potrebe provjere nepravičnosti opterećenja kao dodatne kriterije ili umjesto kriterija zamjenjivosti usluga nepokretne mreže i usluga pokretne mreže upotrijebiti druge kriterije – te, ako može, koji su to kriteriji – kako bi na teret operatora pokretne telefonije odredio obvezu financiranja?
(1) (2)
Direktiva 97/33/EZ Europskog parlamenta i Vijeća od 30. lipnja 1997. o međusobnom povezivanju u telekomunikacijama u pogledu osiguranja univerzalne usluge i interoperabilnosti putem primjene načela Otvorenog pristupa mreži (ONP) (SL 1997., L 199, str. 32.)
Direktiva 2002/22/EZ Europskog parlamenta i Vijeća od 7. ožujka 2002.
o univerzalnoj usluzi i pravima korisnika u vezi s elektroničkim komunikacijskim mrežama i uslugama (Direktiva o univerzalnoj usluzi) (SL 2002., L 108, str. 51.)
(SL, posebno izdanje na hrvatskom jeziku, poglavlje 13., svezak 50., str. 3.)